DP - oudste tegniese skool in SA vier 122ste jaar | News24
DP - oudste tegniese skool in SA vier 122ste jaar
Die HTS Daniel Pienaar, die oudste tegniese skool in Suid-Afrika, vier hierdie naweek die skool se 122ste bestaansjaar.
"Die huidige personeel, leerders, talle trotse oudskoliere en ondersteuners herdenk en vier derhalwe met groot opwinding, trots en dankbaarheid elke jaar die stigting van die skool," sê Nico Claassen, skoolhoof van HTS Daniel Pienaar.
Die DP program vir die reünienaweek is as volg:
Vrydagoggend, 21 April, word 'n huldig-ingsbyeenkoms ter ere van die stigters om 10:00 in die skoolsaal gehou.
Die hoofseun van 1993, Jean Thirion, nou direkteur en aanlegbestuurder van Tenneco PE, tree op as die gasspreker.
Vrydagaand om 18:30 word die Oudskoliere Kuieraand in die skoolsaal gehou en alle oudleerders, ouers en ondersteuners en hulle gades of metgeselle is welkom.
Kaartjies is R160 per persoon en sluit 'n steakbraai met heerlike bykosse in.
Saterdag, 22 April gaan rugby- en netbalspanne van DP kragte meet teen Hoërskool Framesby.
Die rugbywedstryde vanaf o.14 tot o.19 begin om 08:00. Die 1ste span draf om 12:30 op vir hulle wedstryd. Die netbalwedstryde begin 09:00.
'n Kermis word om die A-rugbyveld gehou. Die middag na die hoofwedstryd sal die klubhuis oop wees en kan daar na Superrugby wedstryde op die grootskerm gekyk word. Vure sal aangesteek word en braaipakke sal te koop wees.
Die skool is in 1895 gestig deur ds. Daniel Pienaar, toe hy predikant by die NG Kerk Uitenhage Moeder-gemeente was. Die doel was om vir jong seuns tegniese vaardighede aan te leer sodat hulle selfonderhoudend kon wees en 'n produktiewe bydrae tot die samelewing kon maak. Presies waaraan daar tans 'n te-kort in die Suid-Afikaanse arbeidsmark.